[bookmark: _GoBack]VENDIM
Nr.92, datë 24.12. 2008

Për dhënien e  miratimit paraprak për kryerjen e një  veprimtarie financiare shtesë nga banka Credins sh.a.

Në bazë dhe për zbatim të nenit 12 shkronja “a”, nenit 43, shkronjat “c” dhe “e” të ligjit nr. 8269, datë 23.12.1997 “Për Bankën e Shqipërisë“ i ndryshuar dhe  nenit 23,  nenit 24, pika 1, shkronja “ç”, nenit 54, pika 2, shkronja “b”, të ligjit nr. 9662, datë 18.12.2006 “Për bankat në Republikën e Shqipërisë”, me propozimin e Departamentit të Mbikëqyrjes, Këshilli Mbikëqyrës i Bankës së Shqipërisë

VENDOSI:

1. Të japë miratimin paraprak për kryerjen nga banka Credins sh.a., të veprimtarisë financiare shtesë si më poshtë:
“Faktoringu dhe financimi i transaksioneve tregtare”.
2. Autorizohet Guvernatori i Bankës së Shqipërisë, për të bërë ndryshimet përkatëse në formatin e aneksit të licencës të bankës Credins sh.a., pas kryerjes së ndryshimit, sipas pikës 1 të këtij vendimi.
3. Ngarkohet Departamenti i Mbikëqyrjes për zbatimin e këtij vendimi.
4. Ngarkohet Departamenti i Marrëdhënieve me Jashtë, Integrimit Europian dhe Komunikimit për publikimin e këtij vendimi në Buletinin Zyrtar të Bankës së Shqipërisë dhe në Fletoren Zyrtare të Republikës së Shqipërisë.

Ky vendim hyn në fuqi menjëherë.

